El cicle sobre ‘La ciutat ibèrica’ finalitza amb una visita guiada a la ciutadella de Sagunt
12 de febrer 2018

El cicle de conferències sobre _La ciutat ibèrica_ finalitza dissabte que ve, 17 de febrer, amb una visita guiada a la ciutadella ibèrica a càrrec de Manuel Civera, membre de la junta del Centre Arqueològic de Sagunt i un dels impulsors d'esta iniciativa.

  

El punt de trobada serà la plaça Major de Sagunt a les 10 hores, des d'on es partirà camí al Castell per pujar a les torres ibèriques, els accessos ibèrics, la zona sacra, les construccions ibèriques de la plaça Oriental, les portes de Tebas i l'occidental del Castell, l'accés occidental a la muntanya i els aqüeductes.

  

El cicle _La ciutat ibèrica_ ha comptat amb un total de quatre conferències a càrrec de destacats estudiosos d'esta època, com la catedràtica Carmen Aranegui; l'escriptor i professor expert en llengües prehispánicas, Joan Ferrer; un dels numismàtics més importants de la península, Pere Pau Ripollés, o l'arqueòloga i directora del Museu Històric de Sagunt (MUHSAG), Emilia Hernández. Este esdeveniment forma part del projecte de Patrimoni de la Humanitat en el qual l'Ajuntament de Sagunt està treballant per aconseguir la distinció que atorga la UNESCO.

  

![](/media/bsrpmi3m/87-cicle-de-conferencies-la-ciutat-iberica-c.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-sobre-la-ciutat-iberica-finalitza-amb-una-visita-guiada-a-la-ciutadella-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-cicle-sobre-la-ciutat-iberica-finalitza-amb-una-visita-guiada-a-la-ciutadella-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-sobre-la-ciutat-iberica-finalitza-amb-una-visita-guiada-a-la-ciutadella-de-sagunt/ "Linked In")
*   [](mailto:?body=https://aytosagunto.es/va/actualitat/el-cicle-sobre-la-ciutat-iberica-finalitza-amb-una-visita-guiada-a-la-ciutadella-de-sagunt/)